বর্ষা বর্মন
বর্ষা বর্মন (জন্ম ১লা জুন ১৯৯৪) একজন পেশাদার ভারতীয় ক্রীড়া শ্যুটার । তিনি শগুন চৌধুরী এবং শ্রেয়সী সিং -এর সাথে মহিলাদের ডাবল ট্র্যাপ দলগত ইভেন্টে ইনচিওনে আয়োজিত ২০১৪ এশিয়ান গেমসে ব্রোঞ্জ পদক জিতেছিলেন। বর্ষা মধ্যপ্রদেশের প্রথম ক্রীড়াবিদ হিসেবে এশিয়ান গেমসে পদক জিতেছেন। এছাড়াও তিনি তার রাজ্যের একমাত্র ক্রীড়াবিদ যিনি কমনওয়েলথ গেমসে ভারতের প্রতিনিধিত্ব করেছেন।[তথ্যসূত্র প্রয়োজন] বর্ষা ভোপালের সেন্ট জোসেফ কো-এড স্কুলে পড়াশোনা করেছেন। বর্ষা দ্বাদশ শ্রেণিতে সেন্ট্রাল বোর্ড অফ সেকেন্ডারি এডুকেশন পরীক্ষায় ৯৭.২% নম্বর পেয়ে আজমির অঞ্চলে প্রথম, এবং সমগ্র দেশে চতুর্থ স্থান অর্জন করেন। তিনি ২০১৩ সালে মর্যাদাপূর্ণ একলব্য পুরস্কার এবং ২০১৫ সালে বিক্রম পুরস্কার পেয়েছেন।